CELEX: 32004D0213
Language: hu
Date: 2004-02-03 00:00:00
Title: A Bizottság határozata (2004. február 3.) a biztonsági kutatás területén az európai ipari lehetőségek növelését célzó előkészítő intézkedés végrehajtásáról

18/3. kötet         HU                                Az Európai Unió Hivatalos Lapja                                                     85
32004D0213
L 67/18                                          AZ EURÓPAI UNIÓ HIVATALOS LAPJA                                                  2004.3.5.
                                                     A BIZOTTSÁG HATÁROZATA
                                                             (2004. február 3.)
             a biztonsági kutatás területén az európai ipari lehetőségek növelését célzó előkészítő intézkedés
                                                               végrehajtásáról
                                                                (2004/213/EK)
AZ EURÓPAI KÖZÖSSÉG BIZOTTSÁGA,                                          európai biztonság kutatás és technológia útján történő fejlesztését
                                                                         célzó program felé haladásról” című bizottsági közleményben
tekintettel az Európai Közösséget létrehozó szerződésre,                 említett, a biztonsági kutatás területén az európai ipari
                                                                         lehetőségek növelését célzó előkészítő intézkedést (2004–2006)
tekintettel az „Európai védelem – ipari és piaci kérdések – egy EU
                                                                         indít.
védelmi berendezési politika felé” című közlemény elfogadásáról
szóló, 2003. március 11-i 2003/113 bizottsági végső határozatra (1)      Az előkészítő intézkedés tevékenységei és munkaprogramja a
és különösen annak 5. pontjára,                                          közlemény részét képezik (II. szakasz), és a jövőbeli ajánlattételre
                                                                         történő felhívások és ajánlati felhívások alapjául szolgálnak.
tekintettel a Szerződés 157. cikke 1. pontjának negyedik francia
bekezdésére (az innovációs, kutatási és technológiafejlesztési poli-
                                                                                                       2. cikk
tikákban rejlő ipari lehetőségek jobb kihasználásának elősegí-
téséről),                                                                Ezen előkészítő intézkedés végrehajtásának részleteit a melléklet
                                                                         tartalmazza.
                                                                         Ez a tevékenység a 08 14 01 költségvetési tételbe tartozik.
ELFOGADTA EZT A HATÁROZATOT:
                                                                         Kelt Brüsszelben, 2004. február 3-án.
                              1. cikk                                                                     a Bizottság részéről
A Bizottság „A biztonsági kutatás területén az európai ipari                                               Philippe BUSQUIN
lehetőségek növelését célzó előkészítő intézkedés végrehajtása: az                                          a Bizottság tagja
(1) A Hivatalos Lapban nem tették közzé.
 ---pagebreak--- 86     HU                                        Az Európai Unió Hivatalos Lapja                                                            18/3. kötet
                                                               MELLÉKLET
                                     AZ ELŐKÉSZÍTŐ INTÉZKEDÉS VÉGREHAJTÁSA (1)
   1.     Tevékenységek és pénzügyi támogatás
          „A biztonsági kutatás területén az európai ipari lehetőségek növelését” előkészítő intézkedés keretében végzett
          tevékenységek közé projektek és kisegítő tevékenységek tartoznak. A projektek szokásos futamideje egy és két
          év között lesz, a kisegítő tevékenységek futamideje pedig hat hónap és három év között.
          A projektek esetében ajánlattételre történő felhívásokat kell közzétenni. A projektekhez nyújtandó pénzügyi
          hozzájárulásról írásbeli megállapodás (hozzájárulási szerződés) készül. A kisegítő tevékenységek is
          kiválaszthatók ajánlattételre történő felhívások útján, és ekkor hozzájárulási szerződés készül, illetve ajánlati
          felhívások alapján, ebben az esetben szolgáltatási szerződés jön létre.
          Az ajánlattételre történő felhívásokat és az ajánlati felhívásokat a Közösség Hivatalos Lapjában közzé kell tenni.
          Az ajánlattételre történő felhívások számára az értékelési és tárgyalási eljárásokat, a szellemi tulajdonhoz
          fűződő jogokkal kapcsolatos elveket, valamint a hozzájárulási szerződéseket az alábbi 3., 4., 5., 6. és 7. szakasz
          ismerteti. Az ajánlati felhívások esetében a szokásos eljárásokat és szerződéseket kell alkalmazni.
          A Bizottság független szakértőket jelölhet ki, akik közreműködnek az Európai Biztonsági Kutatási Program
          kidolgozásában; az ajánlatok értékelésében; és a tevékenység ellenőrzésében, ideértve az előkészítő intézkedés
          általános eredményét. A szakértőket pályázati felhívás útján, a Bizottság engedélyezésre jogosult
          tisztviselőjének határozata alapján kell kinevezni.
   2.     Részvétel
   2.1. Általános elvek
          Részvételre és közösségi pénzügyi hozzájárulásra a tagállamokban (2) székhellyel rendelkező jogi személyek
          jogosultak. A résztvevők lehetnek hatóságok, ipari szervezetek: állami és magán (ideértve a kis- és
          középvállalkozásokat is), felsőoktatási intézmények és kutatóintézetek.
          Kivételes esetben és a résztvevők legkisebb számán felül harmadik országokban székhellyel rendelkező jogi
          személyek vagy nemzetközi szervezetek is részt vehetnek. Ilyen esetekben kivételesen közösségi pénzügyi
          hozzájárulás nyújtható. A harmadik országokból érkező hozzájárulás feltétele az érintett országgal kötött
          kölcsönös jellegű megállapodás.
          Meg kell tenni a szükséges intézkedéseket a minősített információnak a Bizottság biztonsági rendelkezéseivel (3)
          összhangban történő kezelése érdekében. Ezen kívül a konzorciumot alkotó résztvevők biztosítják a minősített
          információnak a vonatkozó biztonsági előírásoknak megfelelő kezelését.
   2.2. A résztvevők legkisebb száma
          A projekteket legalább két, különböző tagállamba tartozó, független jogi személyből álló konzorcium hajtja
          végre (4). Megjegyzendő, hogy ez az előkészítő intézkedés erőteljesen támogatja, és kulcsfontosságú
          célkitűzésének tekinti a különböző tagállamok jogi személyei – ideértve az állami biztonsági szervezeteket is
          – által együttesen végzett munkát.
          A kisegítő tevékenységeket végezheti egyetlen résztvevő vagy konzorcium.
          A konzorciumot összekötő képviseli, aki ellátja a koordinációs feladatokat, és szétosztja a közösségi
          hozzájárulást a résztvevők között.
   2.3. Szakmai hozzáértés és erőforrások
          A résztvevők rendelkeznek a tevékenység elvégzéséhez szükséges ismeretekkel és szakmai hozzáértéssel. A
          munka előrehaladtával az erőforrások a résztvevők rendelkezésére állnak, amikor azokra a tevékenység
          elvégzéséhez szükség van. A tevékenység elvégzéséhez szükséges erőforrások közé tartoznak az emberi
          erőforrások, az infrastruktúra, a pénzügyi erőforrások és szükség esetén az immateriális javak, valamint az
          előzetes kötelezettségvállalás alapján harmadik fél által rendelkezésre bocsátott egyéb erőforrások.
   (1)  Az ajánlattételre történő felhívások közzétételének időpontjában a Bizottság részletes tájékoztatót fog kibocsátani az ajánlattevők
        számára.
   (2)  A tagállamok szó mind a 25 tagállamot jelenti, ideértve a csatlakozó országokat is.
   (3)  HL L 317., 2001.12.3.
   (4)  Ha egy európai gazdasági érdekű csoportban (European Economic Interest Grouping – EEIG) részt vevő projektpartnerek
        összetétele megfelel ezeknek a feltételeknek, akkor a csoport is jogosult.
 ---pagebreak--- 18/3. kötet    HU                                     Az Európai Unió Hivatalos Lapja                                              87
            3.   A projektajánlatok értékelése
            3.1. Értékelési és kiválasztási eljárás
                 Az ajánlattételre történő felhívásra benyújtott projektajánlatok értékelése az alábbiakban ismertetett eljárás
                 szerint történik. A minősített dokumentáció kezelésére a minősített dokumentumokra vonatkozó szabályok
                 szerint kerül sor.
            3.2. A jogosultság ellenőrzése
                 A Bizottság ellenőrzi, hogy az ajánlatok megfelelnek-e az alábbi jogosultsági feltételeknek:
                 –   az ajánlat a felhívásban megállapított napon és időpontban vagy azt megelőzően érkezett a Bizottsághoz,
                 –   a résztvevőknek az ajánlattételre történő felhívásban említett legkisebb száma,
                 –   az ajánlat hiánytalansága, azaz minden előírt adminisztratív űrlap megléte és az ajánlat ismertetése.
                 Kizárólag a jogosultsági feltételeknek megfelelő ajánlatok vesznek részt az értékelésben.
            3.3. Az értékelés feltételei
                 Minden ajánlat értékelése az alábbi feltételek alapján történik:
                 –   az ajánlatnak az előkészítő intézkedés munkaprogramjába való beilleszkedése,
                 –   az európai ipar versenyképességének megerősítése és kihasználási lehetőség,
                 –   tudományos és/vagy technológiai kiválóság és a biztonság érezhető és bizonyítható javulásához való
                     hozzájárulás,
                 –   hatékony társulások kialakítása az (állami) felhasználók, az ipar és a kutatás között,
                 –   a konzorcium képessége a projekt sikeres végrehajtására és hatékony irányítására, ideértve szükség esetén
                     a minősített információ védelmét és a szellemi tulajdon kezelésére vonatkozó világos terveket.
            3.4. Az értékelési feltételek pontozása, küszöbértékei és súlyozása
                 Minden értékelési feltétel pontozása egy 0–5-ig terjedő hatpontos skálán történik, ahol a pontok az alábbiakat
                 jelentik:
                 0 – az ajánlat nem a vizsgált témára vonatkozik, illetve hiányzó vagy hiányos tájékoztatás miatt nem értékelhető
                 a feltétel.
                 1 – gyenge; 2 – megfelelő; 3 – jó; 4 – nagyon jó; 5 – kiváló.
                 Minden feltétel esetén 3 pont az alsó küszöbérték. A valamelyik küszöbértéket el nem érő ajánlatot el kell
                 utasítani. A valamennyi küszöbértéket elérő ajánlatok esetében ki kell számítani az összpontszámot, amelyben
                 minden feltétel egyenlő súlyozással szerepel. Az összpontszám alsó küszöbértéke 18/25.
            3.5. Az ajánlatok értékelésének leírása
                 Minden ajánlatot legalább három, egymástól függetlenül dolgozó értékelő (bizottsági tisztviselő, vagy külső
                 szakértő, vagy mindkettő) értékel, akik esetében összeférhetetlenség nem áll fenn. Az értékelők minden feltételre
                 pontszámot adnak, és észrevételeket tesznek.
                 Miután az adott ajánlattal foglalkozó minden értékelő befejezte az egyéni értékelését, egyeztető megbeszélést
                 lehet összehívni, amelyen megbeszélik az adott pontszámokat, és minden feltétel esetében megállapodnak az
                 egyeztetett pontszámban.
                 A záró értékelést egy értékelő testület végzi, amely összesíti a pontszámokat, és megállapodik az egyeztetett
                 jelentésekben. A testületi ülésen készül egy olyan jelentés, amely minden ajánlat esetében tartalmazza a
                 pontszámokat, és minden feltétel esetében a pontszámokat alátámasztó észrevételeket, valamint a
                 küszöbértékeket elérő ajánlatok listáját, ha vannak, és a küszöbértékeket elérő minden egyes ajánlat végső
                 pontszámát a testület sorrendre vonatkozó ajánlásával együtt.
 ---pagebreak--- 88     HU                                       Az Európai Unió Hivatalos Lapja                                               18/3. kötet
   3.6. Visszajelzés az ajánlattevők számára
         Minden ajánlat összekötője megkapja az értékelő jelentést. Azon ajánlatok esetében, amelyeket az értékelési
         küszöbérték el nem érése miatt utasítottak vissza, előfordulhat, hogy a jelentés csak a küszöbérték el nem éréséig
         megvizsgált feltételekre vonatkozóan tartalmaz észrevételeket.
   4.    Az értékelés véglegesítése
   4.1. A Bizottság által megállapított sorrend
         A Bizottság a végleges pontszám szerint sorrendbe állítja azokat az értékelt ajánlatokat, amelyek elérték az előírt
         küszöbértékeket. Ha két ajánlat azonos végleges pontszámot kapott, a Bizottság az előkészítő intézkedés
         célkitűzéseit, az ajánlatoknak a közösségi célkitűzésekkel való összeegyeztethetőségét és a rendelkezésre álló
         költségvetést veszi figyelembe.
   4.2. A Bizottság tartaléklistája
         A megtárgyalásra kiválasztott ajánlatok listájának összeállításakor figyelembe kell venni a rendelkezésre álló
         költségvetést (amelyet az ajánlattételre történő felhívás tartalmaz). Szükség esetén több ajánlatot is tartalékolni
         kell a tárgyalások kudarca, az ajánlatok visszavonása esetére, és/vagy arra az esetre, ha a szerződések
         megtárgyalása során megtakarítások szükségesek.
         A tartalékolt ajánlatok összekötői értesítést kapnak arról, hogy szerződés kötésére vonatkozó tárgyalás várható,
         de csak a finanszírozás rendelkezésre állása esetén.
         Ha a felhívásra előirányzott költségvetés kimerült, a „tartalékból” megmaradt, nem finanszírozható ajánlatokat
         el kell utasítani, és az összekötőket értesíteni kell.
   4.3. Elutasító határozat
         A jogosulatlan, nem a tárgyhoz tartozó, az értékelési feltételek bármelyik egyedi küszöbértékét el nem érő
         ajánlatokat, illetve azokat, amelyek költségvetési okokból nem finanszírozhatók, mivel bizonyos sorrendi
         helyezést nem értek el, a Bizottság engedélyezésre jogosult tisztviselője határozatban elutasítja.
   5.    Tárgyalási és kiválasztási eljárás
         Miután a Bizottság szervezeti egységei a végleges sorrendet felállították, haladéktalanul tárgyalásra kell felkérni
         azoknak az ajánlatoknak az összekötőit, amelyek nem utasítandók vissza, és amelyekhez a finanszírozás
         rendelkezésre áll.
         A tárgyalás az értékelés során felmerülő bármilyen kérdés, illetve a sorrend megállapításakor figyelembe vett
         bármilyen más kérdés alapján az ajánlat valamennyi tudományos, jogi vagy pénzügyi vonatkozására
         kiterjedhet.
         A leendő vállalkozóknak meg kell felelniük a költségvetési rendeletekben foglaltaknak (1). Ezen kívül minden
         olyan lehetséges vállalkozót ki kell zárni a jövőbeli hozzájárulási szerződésekből, akinél összeférhetetlenség áll
         fenn, illetve akiről bebizonyosodott, hogy a szerződés feltételeként előírt információra vonatkozóan félrevezető
         nyilatkozatot nyújtott be, vagy aki nem nyújtotta be ezt az információt (2).
         Ha az ajánlattevőkkel lehetetlen megállapodásra jutni a Bizottság által meghatározott ésszerű határidőn belül,
         a szerződést előkészítő tárgyalások megszüntethetők, és az ajánlat elutasítható. A Bizottság a pénzügyi
         határozatban rendelkezésre álló összeg erejéig, a kiválasztásra meghatározott sorrend betartásával tárgyalja a
         kiválasztott ajánlatokat.
         Sikeres tárgyalások esetén a Bizottság megköti a hozzájárulási szerződést.
   6.    Jelentések és ellenőrzés
         A projektekről és kisegítő tevékenységekről rendszeres jelentést kell küldeni a Bizottság számára a megfelelő
         felügyelet ellátása céljából. A Bizottságot (szükség esetén megfelelően átvilágított) független szakértők segíthetik
         a tevékenységek felügyeletében. A Bizottság vagy az általa felhatalmazott képviselők jogosultak a résztvevők
         tudományos, technológiai és pénzügyi ellenőrzésére annak biztosítása érdekében, hogy a tevékenységeket a
         megkövetelt, illetve a szerződésben foglalt feltételekkel összhangban végezzék vagy végezték.
   (1)  Költségvetési rendelet 114. és 93. cikke.
   (2)  Költségvetési rendelet 114. és 94. cikke
 ---pagebreak--- 18/3. kötet     HU                                  Az Európai Unió Hivatalos Lapja                                                89
            7.    Szerződés és szellemi tulajdonjogok
            7.1. Általános elvek
                  A projektekhez és kisegítő tevékenységekhez kapcsolódó hozzájárulási szerződés alapjául a 6. keretprogram
                  modellszerződése szolgál. A hozzájárulási szerződést a Bizottság engedélyezésre jogosult tisztviselője és a
                  konzorcium valamennyi résztvevője írja alá.
                  A szerződés az ismeretek tulajdonjogára, az ismeretek védelmére, a felhasználásra, titoktartásra és hozzáférési
                  jogokra vonatkozó különleges záradékokkal egészíthető ki az ezen előkészítő intézkedés keretében végzett
                  tevékenységek sajátosságainak figyelembevétele érdekében.
            7.2. Közösségi pénzügyi hozzájárulás
                  A közösségi pénzügyi hozzájárulásra a projekt vagy kisegítő tevékenység végrehajtásához szükséges, a
                  résztvevők által meghatározott költségvetés százalékaként számított, költségvetéshez nyújtott juttatás
                  formájában kerül sor. A projekt vagy kisegítő tevékenység végrehajtásához szükséges költségeket külső
                  ellenőrnek, illetve állami szervek esetében hatáskörrel rendelkező hivatalos személynek kell igazolni.
                  Az elismerhető költségeknek az alábbi feltételeknek kell megfelelniük:
                  1. Valóságosak, gazdaságosak és szükségesek a projekt vagy kisegítő tevékenység végrehajtásához;
                  2. Az egyedi résztvevő szokásos számviteli elveivel összhangban határozták meg azokat;
                  3. Szerepelnek a résztvevők könyvelésében, illetve harmadik fél erőforrásai esetén az érintett harmadik fél
                        vonatkozó pénzügyi dokumentumaiban;
                  4. Nem tartalmaznak közvetett adókat, illetékeket és kamatot, és nem eredményeznek hasznot.
            7.3. Pénzügyi programok
                  A projektek esetében két pénzügyi program különböztethető meg a kutatáshoz és fejlesztéshez nyújtott állami
                  támogatási közösségi keretben (1) megállapított kutatási kategóriáknak megfelelően:
                  1. Ipari kutatás
                  2. Verseny előtti fejlesztési tevékenységek.
                  Ez a kettő a teljesség kedvéért kiegészül egy harmadik programmal:
                  3. A tevékenységek irányítása
                  Az alábbi táblázat a projektekhez történő, programoktól függő közösségi pénzügyi hozzájárulás legnagyobb
                  mértékét mutatja.
                  Elismerhető költségek megté-
                                                                             Verseny előtti fejlesztési
                    rítésének legnagyobb mér-          Ipari kutatás                                      Tevékenységek irányítása
                                                                                 tevékenységek
                                téke
                  Projektek                              75 %-ig                    50 %-ig             100 %
                                                                                                        (a hozzájárulás 7 %-áig)
                  Ha a közösségi finanszírozáshoz állami támogatás formájában nyújtott nemzeti finanszírozás is társul, a
                  kutatáshoz és fejlesztéshez nyújtott állami támogatási közösségi keret értelmében a teljes hivatalos támogatás
                  ipari kutatás esetében nem haladhatja meg a 75 %-ot, verseny előtti fejlesztési tevékenységek esetében pedig az
                  50 %-ot.
                  A kisegítő tevékenységekhez nyújtott juttatásokra nem vonatkoznak az állami támogatási szabályok, és az
                  elismerhető költségek 75 %-a megtéríthető, amely a teljes hozzájárulás 10 %-áig tartalmazhat irányítási
                  tevékenységekhez nyújtott támogatást.
            7.4. Szellemi tulajdonjogok
                  Az ismeretek az azokat előállító vállalkozók tulajdonát képezik. A hozzájárulási szerződés értelmében
                  előállított ismeret átadásához vagy a konzorciumon kívüli szervezet számára az ilyen ismerethez való
                  hozzáférési jog megadásához a Bizottság, a résztvevők székhelye szerinti tagállamok és a többi vállalkozó
                  jóváhagyása szükséges.
                  A Bizottság és a tagállamok jelentős európai vagy nemzeti érdekből illetve jogszabályaik alkalmazásával
                  megtagadhatják a jóváhagyást. A többi résztvevő akkor tagadhatja meg a jóváhagyást, ha bizonyítani tudják,
                  hogy kereskedelmi vagy ipari érdekeik jelentősen sérülhetnek, vagy ez bármilyen jogi kötelezettséget sértene.
            (1)  HL C 45., 1996.2.17., 5. o.